ກອງປະຊຸມປຶກສາຫາລືກ່ຽວກັບແລວທາງລົດໄຟ ເຊື່ອມຕໍ່ແຕ່ນະຄອນຫລວງວຽງຈັນ ສປປ ລາວ ຫາ ທ່າເຮືອຫວຸ້ງອ່າງ ສສ ຫວຽດນາມ
- Details
- Published on ພະຫັດ, 09 ສິງຫາ 2018 05:57
ກະຊວງໂຍທາທິການ ແລະ ຂົນສົ່ງ ໄດ້ຈັດກອງປະຊຸມປຶກສາຫາລືກ່ຽວກັບການກໍ່ສ້າງ ແລະ ດຳເນີນການແລວທາງ ລົດໄຟເຊື່ອມຕໍ່ແຕ່ນະຄອນຫລວງວຽງຈັນຫາທ່າເຮືອຫວຸ້ງອ່າງ ສສ ຫວຽດນາມ ກອງປະຊຸມດັ່ງກ່າວໄດ້ຈັດຂຶ້ນໃນ ວັນທີ 6 ສິງຫາ 2018 ຜ່ານມານີ້ ຢູ່ທີ່ກະຊວງ ຍທຂ ນະຄອນຫລວງວຽງຈັນ ມີ ທ່ານ ວຽງສະຫວັດ ສີພັນດອນ ຮອງລັດຖະມົນຕີ ກະຊວງ ຍທຂ, ສປປ ລາວ ຝ່າຍ ສສ ຫວຽດນາມ ແມ່ນທ່ານ ຫງວຽນງ໊ອກດົ່ງ ຮອງລັດຖະມົນຕີ ກະຊວງຄົມມະນາຄົມ-ຂົນສົ່ງ ສສ ຫວຽດນາມ ມີບັນດາກົມ, ກອງ ແລະ ຊ່ຽວຊານທີ່ກ່ຽວຂ້ອງເຂົ້າຮ່ວມ. ເຊິ່ງແລວ ທາງລົດໄຟເຊື່ອມຕໍ່ແຕ່ນະຄອນຫລວງວຽງຈັນ ສປປ ລາວ ຫາ ທ່າເຮືອຫວຸ້ງອ່າງ ສສ ຫວຽດນາມ ມີຈຸດເລີ່ມຕົ້ນແມ່ນ ນະຄອນຫລວງວຽງຈັນ ສປປ ລາວ ຈຸດສຸດທ້າຍແມ່ນທ່າເຮືອຫວຸ້ງອ່າງ ສສ ຫວຽດນາມ ດ້ວຍຄວາມຍາວທັງໝົດແມ່ນ 555 ກິໂລແມັດ ຜ່ານບັນດາເມືອງ, ແຂວງ ຄື: ແຂວງຄຳມ່ວນ, ແຂວງບໍລິຄຳໄຊ, ນະຄອນຫລວງວຽງຈັນ (ສປປ ລາວ) , ແຂວງກວ່າງບິ່ງ, ແຂວງຮ່າຕິ່ງ (ສສ ຫວຽດນາມ) ຕາມແລວທາງທີ່ຜ່ານເຂດຊາຍແດນທີ່ຜ່ານສອງປະເທດ ຢູ່ທີ່ອຸມົງທາງລົດໄຟ ບໍລິເວນຊາຍແດນໃກ້ກັບ ດ່ານຊາຍແດນສາກົນ ນາເພົ້າ ແຂວງຄຳມ່ວນ (ສປປ ລາວ) ແລະ ດ່ານຈາລໍ ແຂວງກວ່າງບິ່ງ (ສສ ຫວຽດນາມ) ໂດຍໄດ້ຮັບການຊ່ວຍເຫຼືອດ້ານງົບປະມານຈາກອົງການສາກົນ ສ.ເກົາຫລີ (KOICA) ເຊິ່ງທັງສອງຝ່າຍ ເປັນເອກະພາບກັນໃຫ້ສໍາເລັດບົດສຶກສາຄວາມເປັນໄປໄດ້ ຂອງຊ່ວງທາງ ລົດໄຟຂອງປະເທດຂອງຕົນ ຕາມລະບຽບກົດໝາຍຂອງແຕ່ລະປະເທດ ເພື່ອພິຈາລະນາຕົກລົງບົນພື້ນຖານຮັບຮອງ ດັ່ງກ່າວ ສອງຝ່າຍລາຍງານຜົນການສຶກສາຄວາມເປັນໄປໄດ້ ຂອງໂຄງການໃຫ້ກັນຊາບ ເພື່ອຈຸດປະສົງພັດທະນາ ໂຄງການຮ່ວມກັນ ຕາມແຜນການລວມ ແລະ ຄາດຄະເນການແບ່ງຊ່ວງລົງທຶນ.